আমাদের বর্তমান অস্থির পারিবারিক ও সামাজিক জীবনে নারী-পুরুষের বিবাহ বহির্ভুত সম্পর্ক এতটাই বিস্তার লাভ করেছে যে, যার কারণে আমাদের পরিবার ও সমাজ জীবনে সামাজিক মূল্যবোধের সকল পরিকাঠামো প্রবল নদী ভাঙ্গনের কবলে পতিত হয়েছে। এতদিন ধর্মীয় অনুশাসনের ভয়ে আমাদের সমাজের নারী-পুরুষের মধ্যে বিবাহ বহির্ভুত সম্পর্কের বিষয়টি একটা সীমারেখা অনসরণ করে চললেও পাশ্চাত্য ও আকাশ সংস্কৃতির প্রাবল্যে এ বিষয়টির অনুপ্রবেশ ঘটেছে আমাদের পারিবারিক ও সমাজ জীবনের প্রতিটি ক্ষেত্রে ও স্তরে। নারী-পুরুষের মধ্যে গড়ে ওঠা বিবাহ বহির্ভুত সম্পর্কীত বিষয়টিকে এক নামে পরকীয়া হিসাবে অবহিত করতে পারি।